## Pravilnik o provedbi mjera zaštite od ionizirajućih zračenja s programom osiguranja i održavanja kakvoće zaštite te planom mjera za sprječavanje i otklanjanje posljedica izvanrednog događaja u Carinsk

### NN 120/2002 (15.10.2002.), Pravilnik o provedbi mjera zaštite od ionizirajućih zračenja s programom osiguranja i održavanja kakvoće zaštite te planom mjera za sprječavanje i otklanjanje posljedica izvanrednog događaja u Carinsk

# MINISTARSTVO FINANCIJA

1942

Na teme­lju
odredaba članka 25. stavak 1. točka 10. Zakona o zaštiti od ionizirajućih zrače­nja
(»Narodne novine«, broj 27/99) i odredaba članka 59. stavak 3. Zakona o
carinskoj službi (»Narod­ne novine«, broj 67/01), ministar financija donosi

## PRAVILNIK

### O PROVEDBI MJERA ZAŠTITE OD IONIZIRAJUĆIH ZRAČENJA S PROGRAMOM OSIGURANJA I ODRŽAVANJA KAKVOĆE ZAŠTITE TE PLANOM MJERA ZA SPRJEČAVANJE I OTKLANJANJE POSLJEDICA IZVANREDNOG DOGAĐAJA U CARINSKOJ UPRAVI

I.
UVODNE ODREDBE

Članak 1.

Ovim se
Pravilnikom utvrđuje:

– sustav za
provedbu mjera zaštite od ionizirajućih zrače­nja u Carinskoj upravi,

– nadležnost i
obveze odgovorne osobe za provođe­nje mjera zaštite od ionizirajućih zrače­nja
zaposlenika koji rade s izvorima ionizirajućih zrače­nja,

– specifični
uvjeti korište­nja izvora ionizirajućih zrače­nja u Carinskoj upravi,

– stručna
sprema i zdravstveni uvjeti zaposlenika koji će raditi s izvorima ionizirajućih
zrače­nja,

– način vođe­nja
evidencije o izvorima ionizirajućih zrače­nja i izvješćiva­nje nadležnih državnih
tijela,

– postupci u
slučaju izvanrednih događaja pri radu s izvorima ionizirajućih zrače­nja.

Članak 2.

Provedba
zaštite od ionizirajućih zrače­nja podrazumijeva ­s­lje­deće mjere:

– osigurava­nje
uvjeta korište­nja rendgenskih uređaja u skladu sa Zakonom o zaštiti od
ionizirajućih zrače­nja (»Narodne novine«, br. 27/99; u nastavku teksta: Zakon)
i s provedbenim propisima,

– osigurava­nje
opreme i sredstava za zaštitu od ionizirajućih zrače­nja te za provjeru
zaštite,

– provjeru
zdravstvenih uvjeta osoba koje rade s izvorima ionizirajućih zrače­nja i praće­nje
­njihove izloženosti zrače­njima,

– unapređiva­nje osobne i
uzajamne zaštite osoba od ioni­zirajućih zrače­nja,

– vođe­nje evidencije o
izvorima ionizirajućih zrače­nja te o izloženosti zrače­njima osoba koje rade s
izvorima ionizirajućih zrače­nja.

II.
POSLOVI S IZVORIMA IONIZIRAJUĆIH ZRAČENJA U CARINSKOJ UPRAVI

Članak
3.

U okviru djelatnosti Carinske
uprave obav­ljaju se određeni poslovi s izvorima ionizirajućih zrače­nja, a to
su:

– pre­gled robe u
međunarodnom cestovnom prometu i pre­gled robe u kontejnerima,

– pre­gled osobne prt­ljage
putnika u međunarodnom putnič­kom prometu rendgenskim uređajima, posebno
prilago­đenima za tu namjenu,

– pre­gled poši­ljaka u
međunarodnom poštanskom prometu,

– ostali poslovi koji
proizlaze iz prirode posla Carinske uprave.

Članak 4.

U okviru poslova iz članka 3.
u Carinskoj upravi koriste se s­ljedeći izvori ionizirajućih zrače­nja:

1. posebni rendgenski uređaji
u specijalnim vozilima za pre­gled robe u teretnim vozilima u međunarodnom
cestovnom prometu i za pre­gled robe u kontejnerima,

2. posebni rendgenski uređaji
– nepokretni i pokretni – za pre­gled putničke prt­ljage na graničnim prijelazima
otvorenima za međunarodni putnički promet.

III.
SUSTAV ZA PROVEDBU MJERA ZAŠTITE OD IONIZIRAJUĆIH ZRAČENJA U CARINSKOJ UPRAVI

Članak 5.

Ravnate­lj
Carinske uprave obvezan je ustrojiti sustav za djelotvorno provođe­nje mjera
zaštite od ionizirajućih zrače­nja te u skladu s člankom 25. Zakona imenovati
osobu odgovornu za provedbu mjera zaštite od ionizirajućih zrače­nja (u
nastavku teksta: odgovorna osoba).

Odgovorna osoba
mora imati najma­nje visoku stručnu spremu.

Članak 6.

Odgovorna osoba
obvezna je nadzirati provedbu mjera propisanih člankom 26. Zakona, a osobito:

– nadgledati
provedbu i primjenu odredaba o zaštiti od ionizirajućih zrače­nja, utvrđenih
Zakonom i ovim Pravilnikom te drugim važećim propisima,

– skrbiti o
nabavi i korište­nju propisanih zaštitnih sredstava,

– osigurati
pravodobnu nabavu, noše­nje i zamjenu filmdozimetara iz članka 14. ovoga
Pravilnika sukladno važećim propisima,

– evidentirati
doze ozračenosti zaposlenika koji su pri obav­lja­nju poslova izloženi
ionizirajućim zrače­njima,

– uspostaviti i
ažurirati vođe­nje evidencije o obveznim zdrav­stvenim pre­gledima zaposlenika
koji su izloženi ionizira­jućem zrače­nju u području nadzora, i to u ovlaštenim
zdravstvenim ustanovama ili ordinacijama medicine rada,

– izvijestiti
nadležna tijela o svakom potencijalnom preko­mjernom ili incidentnom ozrače­nju
zaposlenika: Upravu za sanitarnu inspekciju Ministarstva zdravstva, Hrvatski
zavod za zaštitu od zrače­nja, ovlaštenu pravnu osobu koja teme­ljem ugovora
provodi dozimetrijska mjere­nja, te ustanovu ili ordinaciju medicine rada u
kojoj je osoba pod zdravstvenim nadzorom,

– upoznati
zaposlenika, koji prvi put poči­nje raditi s izvorima ionizirajućih zrače­nja u
Carinskoj upravi, s posebnim uvjetima rada, opasnostima pri radu te mjerama i
sredstvima zaštite od ionizirajućih zrače­nja,

– zabraniti rad
s neispravnim uređajima ili uređajima koji uzrokuju prekomjerno ozrače­nje,

– osigurati
redovito ispitiva­nje rendgenskih uređaja sukladno važećim propisima te mjere­nje
razine ionizirajućih zrače­nja u okolišu tih uređaja,

– nadzirati
provedbu rješe­nja nadležnih tijela i ustanova te preporuka ovlaštene pravne
osobe u vezi s poslovima zaštite od ionizirajućih zrače­nja,

– osigurati da
isporučite­lj ili montažer obavi preko ovlaštene pravne osobe prvo ispitiva­nje
novoga rendgenskog uređaja prije tehničkog prijama,

– osigurati da
se nakon zamjene rendgenske cijevi obavi pre­ko ovlaštene pravne osobe ispitiva­nje
rendgenskog uređaja prije pušta­nja u rad,

– izvijestiti
Hrvatski zavod za zaštitu od zrače­nja o prestanku korište­nja rendgenskih
uređaja,

– izvijestiti u
roku 15 dana Hrvatski zavod za zaštitu od zra­če­nja o rashodova­nju
rendgenskih uređaja,

– voditi
propisane evidencije o rendgenskim uređajima,

– obav­ljati i
druge poslove u svezi sa zaštitom od ionizi­ra­jućih zrače­nja.

IV.
OBVEZE OPERATERA KOJI RADE S IZVORIMA IONIZIRAJUĆIH ZRAČENJA U CARINSKOJ UPRAVI

Članak 7.

Operateri su
obvezni posao obav­ljati tako da ne dovode u opasnost vlastiti život i zdrav­lje
te život i zdrav­lje suradnika i ostalih osoba.

Operateri su
obvezni sva raspoloživa sredstva i opremu koristiti za osobnu zaštitu od
ionizirajućih zrače­nja, paž­ljivo ­njima rukovati i održavati ih ispravnima.

Operateri su
obvezni odgovornu osobu upoznati s uočenim nedostacima i kvarovima na
uređajima, opremi i priboru za rad te na zaštitnim sredstvima, koji bi mogli
ugroziti život ­njima, surad­nicima i ostalim osobama ili sigurnost objekata i
okoliša.

Članak 8.

Operater ima
pravo odbiti obav­lja­nje poslova ako mu prijeti neposredna opasnost za život i
zdrav­lje, uzrokovana nedostatnim ili neprovedenim mjerama zaštite od
ionizirajućih zrače­nja, i to sve dok se ne osiguraju mjere zaštite.

Članak 9.

Operater je
odgovoran za gub­lje­nje ili zloupotrebu osobnog dozimetara zrače­nja, zbog če­ga
je onemogućeno utvrđiva­nje ­nje­­­gova ili suradnikova ozrače­nja.

V.
UVJETI KORIŠTENJA RENDGENSKIH UREĐAJA

Članak
10.

Prostorije i rendgenski
uređaji koji se koriste u Carinskoj upravi moraju ispu­njavati uvjete propisane
Zakonom i Pravilnikom o uvjetima i mjerama zaštite od ionizirajućih zrače­nja
za obav­lja­nje djelatnosti s rendgenskim uređajima, akceleratorima i drugim
uređajima koji proizvode ionizirajuća zrače­nja (»Narodne novine«, broj 84/00).

Članak
11.

Za svaki rendgenski uređaj
mora se prije početka ­nje­gova korište­nja u Carinskoj upravi pribaviti odobre­nje
za korište­nje, koje po prethodnom miš­lje­nju ovlaštene pravne osobe daje
ministar zdravstva.

Prije isteka navedenog odobre­nja
potrebno je obaviti redovito periodičko ispitiva­nje rendgenskog uređaja kako
bi se odobre­nje moglo produ­ljiti ili obnoviti.

VI.
ZAŠTITA OPERATERA OD IONIZIRAJUĆIH ZRAČENJA

Članak 12.

Operateri i
druge osobe ne smiju biti izloženi zrače­nju iznad granica utvrđenih Zakonom.

Operateri ne
smiju biti izloženi zrače­nju iznad 20 mSv godiš­nje, odnosno 1,7 mSv/mjesečno.

Članak 13.

Stupa­nj izloženosti
zrače­nju određuje se pomoću filmdozimetra ili TL dozimetra, koji je svaki
operater obvezan nositi tijekom rada s izvorima ionizirajućih zrače­nja.

Operater ne
smije započeti rad u području nadzora prije ne­go dobije svoj osobni dozimetar.

Prijava i
odjava zaposlenika s dozimetrijskog nadzora obav­lja se na teme­lju posebnog
obrasca koji je tiskan u Prilogu Pravilnika o načinu i rokovima provedbe
neposrednog nadzora nad izvorima ionizirajućih zrače­nja, načinu mjere­nja
ozrače­nja djelatnika i bolesnika koji su izloženi ionizirajućim zrače­njima,
vođe­nju i sadržaju evidencija i re­gistara te načinu izvješćiva­nja u vezi s
tim zrače­njima (»Narodne novine«, broj 63/00).

Stupa­nj izloženosti
utvrđuje se u kontrolnom razdob­lju koje traje jedan kalendarski mjesec.
Dozimetar operater nosi od prvog do pos­ljed­nje­g dana u mjesecu, a potom ga
mora zamijeniti novim dozimetrom koji dostav­lja ovlaštena pravna osoba.

Dozimetar je
najkasnije petnaest dana nakon prestanka noše­nja potrebno vratiti ovlaštenoj
pravnoj osobi na obradu.

O dozi
ozračenosti na teme­lju mjere­nja osobnih doza, a na­kon primitka izvješća od
ovlaštene pravne osobe, odgovorna osoba obvezna je izvijestiti zaposlenika koji
je bio izložen zrače­nju.

O pojedinačnim
dozama ozračenosti odgovorna osoba vodi evidenciju.

Članak 14.

Operater
tijekom rada mora koristiti zaštitna sredstva te nositi osobne dozimetre ili
druge dozimetre za provjeru ozrače­nja.

Osobni
dozimetri nose se obvezno i isk­ljučivo na lijevoj strani prsa.

U slučaju
potrebe mogu se nositi i dodatni dozimetri na dijelu tijela koji je najviše
izložen tijekom rada.

Članak
15.

Operater ne smije biti izložen
izravnom snopu rendgenskog zrače­nja.

VII.
STRUČNA SPREMA I ZDRAVSTVENI UVJETI

Članak 16.

S rendgenskim uređajima u
Carinskoj upravi smiju raditi zaposlenici koji imaju odgovarajuću stručnu
spremu sukladno važećim propisima i koji zadovo­ljavaju zdravstvene uvjete
propisane Zakonom i Pravilnikom o zdravstvenim uvjetima za rad s izvorima
ionizirajućih zrače­nja, te mjerilima, sadržaju i rokovima čuva­nja podataka o
zdravstvenim pre­gledima osoba koje rade s izvorima ionizirajućih zrače­nja
(»Narodne novine«, broj 76/00).

Prije početka
rada s rendgenskim uređajima zaposlenici moraju obaviti prethodni zdravstveni
pre­gled u ovlaštenoj zdravstvenoj ustanovi ili ordinaciji medicine rada, te
obav­ljati redovite godiš­nje pre­glede tijekom rada.

Zaposlenici
koji rade s izvorima ionizirajućih zrače­nja moraju imati dokaz da su u tijeku
školova­nja ili dopunskog obra­zova­nja stručno osposob­ljeni za takav rad te
da znaju primje­njivati mjere zaštite od ionizirajućih zrače­nja.

Članak 17.

Na poslovima s
rendgenskim uređajima ne smiju se zaposliti osobe mlađe od 18 godine i
trudnice.

Zaposlenica
koja je izvijestila odgovornu osobu o trudnoći ne smije više raditi u području
nadzora.

Članak 18.

S izvorima
ionizirajućih zrače­nja ne smiju raditi bolesne osobe, i to:

– s obo­lje­njima
krvotvornih organa,

– s malignim
obo­lje­njima,

– s evolutivnim
obo­lje­njima očne leće,

– s evolutivnom
tuberkulozom,

– s težim
poremećajem endokrinih žlijezda,

– s izraženim
permanentnim ošteće­njem kože uzrokovanim djelova­njem ionizirajućih zrače­nja,

– s težim
bolestima kože (sklerodermija, dermatomiozitis, pemfigus i sl.),

– ovisnici
(kronični alkoholizam, narkomanija),

– s težim živčanim
ili duševnim bolestima,

– s drugim
funkcionalnim ili organskim bolestima koje utvrdi ovlašteni liječnik
specijalist medicine rada.

Članak 19.

Zaposlenik je
obvezan prije stupa­nja na rad prijaviti sve bolesti ili zdravstvene probleme
za koje zna, a koji se teško mogu otkriti zdravstvenim pre­gledom, odnosno dužan
je prijaviti bolest ako se očituje tijekom rada.

VIII.
VOĐENJE EVIDENCIJE O IZVORIMA IONIZIRAJUĆIH ZRAČENJA I O PREGLEDIMA

Članak
20.

U Carinskoj upravi vodi se
evidencija o rendgenskim uređajima i o ozrače­nju zaposlenika koji rade u
području nadzora.

Članak
21.

Carinska uprava mora
osigurati vođe­nje evidencije za svakog zaposlenika koji radi s izvorima zrače­nja,
uz potpunu medicinsku dokumentaciju koja mora sadržavati nalaze svih pre­gleda
i ispitiva­nja od početka rada s izvorima zrače­nja te podatke o ozrače­nju re­gistrirane
osobnim dozimetrima.

Dokumentaciju je Carinska uprava
obvezna čuvati najma­nje 30 godina nakon prestanka profesionalnog izlaga­nja
zrače­nju zaposlenika u području nadzora.

IX.
ZAVRŠNE ODREDBE

Članak
22.

Obvezna tumače­nja za
primjenu ovoga Pravilnika daje ministar financija.

U slučaju nejasnoća zatražit
će se tumače­nje od Hrvatskog zavoda za zaštitu od zrače­nja.

Članak
23.

Svaki operater obvezan je
potpisati izjavu da je primio jedan primjerak ovoga Pravilnika, da je upoznat s
pravima i obvezama te s ustrojem sustava i provedbom mjera zaštite od ionizirajućih
zrače­nja i da će se pridržavati utvrđenih propisa.

Članak
24.

U svim pita­njima koja nisu
obuhvaćena Pravilnikom na odgovarajući se način primje­njuju odredbe važeće­ga
Zakona i propisa donesenih na teme­lju toga Zakona.

Članak
25.

Ovaj Pravilnik stupa na snagu
od dana objave u »Narodnim novinama«.

Klasa: 115-01/02-01/01
Urbroj: 513-02-1840/2-02-9
Zagreb, 25. rujna 2002.

Ministar
financija
**dr. Mato Crkvenac,** v. r.

Pravilnik, NN 120/2002-1942